חאתם אלחמיד

חאתם עבד אלחמיד (בערבית: حاتم عبد الحميد; נולד ב-18 במרץ 1991) הוא כדורגלן ערבי-ישראלי המשחק בעמדת הבלם והמגן בעירוני טבריה. אלחמיד נולד בכפר מנדא, ישראל, למשפחה ערבית-מוסלמית. החל לשחק כדורגל כחלוץ במחלקת הנוער של בני סכנין. כשהיה בן 18 עבר לקבוצת הנוער של מכבי תל אביב, וב-8 באוגוסט 2010 ערך את הופעת הבכורה שלו בקבוצה הבוגרת של המועדון, בתיקו 1–1 נגד בני סכנין במסגרת גביע הטוטו. ב-1 בפברואר 2011 הושאל לשרלרואה הבלגית עד לסיום העונה. ב-12 במרץ 2011 ערך את הופעתו היחידה במועדון, במשחק נגד סטנדרד לייז'. ב-1 בספטמבר 2011 חזר לישראל וחתם במועדון ספורט אשדוד במסגרת עסקת העברתו של רחמים צ'קול שעשה את הדרך ההפוכה למכבי תל אביב. באשדוד הוסט אלחמיד לעמדת המגן הימני, וב-23 באוקטובר 2011 ערך את הופעת הבכורה שלו בליגת העל, בניצחון 0–2 נגד הפועל תל אביב. בעונתו הראשונה נכנס לרוב כמחליף, ובתשעה משחקים פתח בהרכב. בעונת 2012/2013 הצליח לתפוס מקום בהרכב, וב-6 בינואר 2013 הבקיע את שער הבכורה שלו בקריירה, בהפסד 1–4 נגד מכבי חיפה. ב-8 בינואר 2015 הושאל לקבוצת דינמו בוקרשט מליגת העל הרומנית. עד תום העונה ערך 13 הופעות במדי הקבוצה בליגה, ורשם שלושה שערים ושני בישולים. ב-8 ביולי 2015 רכשה גנט מליגת העל הבלגית את כרטיסו ממ.ס אשדוד והוא הצטרף לקבוצה, אך לא הצליח להשתלב במועדון ושותף רק במשחק ליגה אחד. ב-15 ביולי 2016 הושאל בחזרה למ.ס. אשדוד. ב-20 ביוני 2017 נרכש בחזרה על ידי אשדוד ששילמה לגנט חצי מיליון יורו. חודשיים לאחר מכן, ב-15 באוגוסט, נמכר להפועל באר שבע, ששילמה עבורו 5.5 מיליון שקלים ובמקומו הגיע לקבוצה ויקטור גנב. בעונת 2017/2018 שותף ב-23 משחקי ליגה וכבש שער אחד, ובסופה זכה עם הפועל באר שבע באליפות. בעונת 2018/2019 כבש שלושה שערים ב-26 הופעות בליגת העל. ב-24 ביולי 2019 חתם לשלוש שנים בסלטיק מליגת העל הסקוטית, ששילמה להפועל באר שבע 1.8 מיליון אירו, תמורת שכר של 370 אלף פאונד לעונה. ב-3 באוגוסט 2019 ערך את הופעת הבכורה שלו בקבוצה, בניצחון 0–7 על סט. ג'ונסטון, אך נפצע והוחלף בדקה ה-51. ב-בפברואר 2021 חזר להפועל באר שבע וחתם בה לשלוש שנים וחצי. ב-24 בספטמבר 2022 הושאל להפועל חיפה לעונה אחת. ב-20 בספטמבר 2023 חתם בהפועל חיפה על חוזה קבוע לעונה אחת. ב-26 באפריל 2024 אלחמיד רב עם מאמן הפועל חיפה רוני לוי ועזב את הקבוצה באמצע העונה. ב-19 באוגוסט 2024 חתם בעירוני טבריה. אלחמיד שיחק בנבחרת הנוער של ישראל, בה שיחק 15 משחקים וכבש שלושה שערים. השתתף במשחקי המכביה השמונה עשרה וזכה עם הנבחרת בטורניר, במהלכו כבש שני שערים. ב-30 בספטמבר 2014 זומן לראשונה לסגל הנבחרת הבוגרת, לקראת משחקה הראשון במוקדמות יורו 2016, אך את הופעת הבכורה שלו ערך כמעט חמש שנים מאוחר יותר, ב-11 ביוני 2019, בהפסד 0–4 לנבחרת פולין במסגרת מוקדמות יורו 2020. ב-2008 נהרג בתאונת דרכים אחיו הצעיר, מוחמד. במאי 2021 עשה לייק לפוסט של עמיתו להרכב בנבחרת ישראל, מואנס דבור, שתמך בפורעים המוסלמים במהומות בירושלים בהר הבית זמן מה לפני תחילת מבצע שומר החומות של צה"ל, ובו צוטט פסוק מהקוראן: “אל תחשבו שאללה מעלים עין ממבצעי העוולה, הוא רק ממתין ליום הדין". הפוסט עורר הדים בתקשורת ובציבור הישראלי בעיקר כלפי דבור אך שמו של אלחמיד צוין גם כן כתומך בעמדה זו. הפועל באר שבע אליפות: 2017/2018 גביע המדינה: 2021/2022 אלוף האלופים: 2022 סלטיק גביע הליגה הסקוטית: 2019/2020 חאתם אלחמיד, ברשת החברתית אינסטגרם חאתם אלחמיד, באתר ההתאחדות לכדורגל בישראל חאתם אלחמיד, באתר Transfermarkt חאתם אלחמיד, באתר Soccerway חאתם אלחמיד, באתר WorldFootball.net חאתם אלחמיד, באתר National Football Teams חאתם אלחמיד, באתר FootballDatabase.eu איציק יצחקי ויניב טוכמן‏, חאתם עבד אלחמיד בראיון מיוחד: "אח שלי נהרג אצלי בידיים", באתר וואלה, 2 בספטמבר 2017 Hatem Abd Elhamed signs w/Gent,Twitter, 8 July 2015 ליאור טימור ואסף מרגלית, ‏צ'קול ופונצ'ץ חתמו במכבי, יוכלו לשחק באירופה, באתר ONE‏, 1 בספטמבר 2011 נדב צרפתי, ‏אלחמיד הושאל לאשדוד, שהפסידה במשחק אימון, באתר ONE‏, 15 ביולי 2016 אלחמיד חתם בסלטיק תמורת 1.8 מיליון אירו, באתר ערוץ הספורט, 24 ביולי 2019 הופעת בכורה לאלחמיד בסלטיק, באתר ערוץ הספורט, 3 באוגוסט 2019 איציק כלפי, ‏עסקת אלחמיד סוכמה: השחקן ישוב להפועל ב"ש, באתר ONE‏, 6 בפברואר 2021 ליאב נחמני, אלחמיד הוצג בהפועל חיפה: "הייתי צריך להיות קרוב לבית, אדע לעשות את הסוויץ'", באתר ישראל היום, 29 בספטמבר 2022 דורון בן דור, ‏רשמית: חאתם עבד אלחמיד חזר להפועל חיפה, באתר ONE‏, 20 בספטמבר 2023 מערכת ONE, ‏מפתיע: חאתם עבד אלחמיד חתם בעירוני טבריה, באתר ONE‏, 19 באוגוסט 2024 מוטי פשכצקי, ‏בניון ובן בסט לא בסגל נבחרת ישראל, שמונה חלוצים זומנו, באתר ערוץ הספורט, 30 בספטמבר 2014 Correspondent, Michael Grant Scottish Football. "Hatem Abd Elhamed: My late brother is with me when I play". נבדק ב-2021-05-07. ליאן וילדאו וערן זינגר, מונס דאבור: "אללה לא מעלים עין - הוא ממתין ליום הדין", באתר כאן – תאגיד השידור הישראלי, 8 במאי 2021